DOI: 10.14457/tu.the.2020.341
title: แผนธุรกิจคนเหงา...เหงา

description: เนื่องจากปัจจุบันประชากรไทยมีจำนวนคนเหงาและคนโสดเพิ่มขึ้นอย่างต่อเนื่อง จากการที่มีรูปแบบการสื่อสารกับคนรอบข้างที่เปลี่ยนแปลงไปอยู่บนแพลตฟอร์มออนไลน์มากขึ้น ถึงแม้จะมีการติดต่อสื่อสารกันได้ง่ายแต่ความรู้สึกเหงากลับเพิ่มขึ้นทุกที หรือแม้กระทั่งการหาคู่ของเหล่าคนโสดที่สังคมรอบข้างไม่เอื้ออำนวยให้ได้พบรัก ถึงแม้จะมี Application หาคู่มากมายในปัจจุบัน แต่ก็ยังไม่สามารถตอบโจทย์ความต้องการของลูกค้าบางกลุ่มได้ เช่น ไม่รู้ว่าข้อมูลที่เห็น ทั้งรูปร่างหน้าตา Profile ตรงปกหรือไม่ก็ไม่รู้ หรือเป็นมิจฉาชีพแฝงตัวมา เป็นต้น และอีกพฤติกรรมของผู้หญิงไทยบางกลุ่มมักไม่ต้องการให้ฝ่ายตรงข้ามรู้ว่าเจาะจงมาเพื่อหาคู่โดยเฉพาะ อาจส่งผลต่อภาพลักษณ์ในทางไม่ดีก็เป็นได้ จึงทำให้เกิดช่องว่างในตลาดที่สามารถเข้ามาตอบสนองความต้องการของคนกลุ่มดังกล่าว ด้วยธุรกิจ คนเหงา...เหงา ที่ดำเนินกิจการธุรกิจภายใต้ชื่อ “DeTiNy” เป็นธุรกิจประเภทให้บริการจัดหาคู่และคลายเหงา โดยมีวิสัยทัศน์ คือ เราจะเป็นแหล่ง Community ขนาดใหญ่ที่สอดแทรกการจัดหาคู่และคลายเหงาอันดับต้นของประเทศไทย โดยยึดถือความต้องการของลูกค้าเป็นหลัก บริการด้วยความเป็นมืออาชีพและใจบริการทุกระดับประทับใจ และมีพันธกิจที่เป็นสะพานเชื่อมไปสู่รักแท้ เพื่อนแท้ สังคมใหม่และได้มีช่วงเวลาที่สนุกสนานร่วมกัน เป็นแหล่ง Community เพิ่มความความรู้และความสุขให้ผู้ใช้บริการ หมั่นพัฒนาสินค้าและบริการอย่างสม่ำเสมอ ดำเนินธุรกิจด้วยความโปร่งใส ซื่อตรง โดยยึดหลักธรรมาภิบาล โดยเริ่มต้นธุรกิจในช่วงแรกจะดำเนินธุรกิจ 2 รูปแบบ คือ 1) รูปแบบร้าน แบ่งเป็น 2 โซน ได้แก่ 1. โซน Board Game สำหรับหาเพื่อนใหม่คลายเหงาและคนที่อยากมีคู่แต่ไม่อยากออกตัว 2. โซน Speed Dating ที่ทำให้เพิ่มโอกาสในการเจอคนหาคนรู้ใจได้ง่ายขึ้น ทำให้ลูกค้าได้พูดคุยทำความรู้จักแบบเจอตัวจริงโดยใช้ระยะเวลาเพียงนิดเดียว ทั้งนี้ ภายในร้านมีจำหน่ายของหวานและเครื่องดื่ม 2) รูปแบบ Community ใน Application เพื่อเป็นจุดรวมตัวกลุ่มคนที่ชอบทำกิจกรรมต่างๆ ที่เหมือนกัน ได้นัดพบปะ พูดคุย แบ่งปันความรู้ ข้อคิด รวมไปถึงจัดกิจกรรมกันเอง ทั้งนี้ ลูกค้าใน Community หากถูกใจหรือยากพูดคุยกับใครก็สามารถส่งคำร้องขอทำความรู้จักไปยังฝ่ายตรงข้ามได้อีกด้วยโดยกลยุทธ์ด้านการตลาด กลุ่มเป้าหมายหลัก คือ กลุ่ม Looking for love ที่เป็นกลุ่มลูกค้าเป้าหมายทั้งในระยะสั้นและระยะยาว โดยสามารถแบ่งได้เป็น 2 กลุ่ม คือ 1. กลุ่มคนที่ต้องการหาคนรู้ใจแต่ไม่อยากเปิดเผยในการหาคู่ 2. กลุ่มคนที่เปิดเผยได้ในการหาคู่ เป็นกลุ่มที่มีความต้องการหาคนรู้ใจและสามารถเปิดเผยให้คนที่ต้องการทำความรู้จักรับรู้ได้ว่าต้องการหาคนที่ใช่สำหรับเขา ส่วนกลุ่มเป้าหมายรอง คือ กลุ่มคนที่ต้องการหากิจกรรมทำเพื่อคลายเหงา แก้เบื่อ สนใจในการทำกิจกรรมนั้นๆ หรือต้องการหาเพื่อนใหม่ สังคมใหม่ๆ ซึ่งกลุ่มลูกค้าเป้าหมายรองเป็นเป้าหมายในระยะยาวที่ธุรกิจมีการขยายกิจกรรมต่างๆ ที่หลากหลายเพิ่มมากขึ้น ทางธุรกิจจะทำการตลาดในรูปแบบออนไลน์ผ่านสื่อโซเชียลมีเดีย เลือกใช้อินฟลูเอนเซอร์ที่ได้รับความนิยมเพื่อเป็นการประชาสัมพันธ์ สร้างการรับรู้และการเข้าถึงของกลุ่มเป้าหมายได้อย่างรวดเร็วในด้านแผนการปฏิบัติการ ร้านตั้งอยู่ห่างจาก BTS อารีย์ เพียง 228 ม. เท่านั้น ซึ่งเป็นที่ตั้งที่เดินทางสะดวกด้วยรถไฟฟ้า ใกล้แหล่งออฟฟิศใกล้กลุ่มลูกค้าเป้าหมาย และใกล้กับสิ่งอำนวยความสะดวกอื่นๆ เช่น ห้างสรรพสินค้า เป็นต้นกลยุทธการบริหารทรัพยากรบุคคล ธุรกิจให้ความสำคัญกับพนักงานอย่างมาก ตั้งแต่การคัดสรรพนักงานที่ตรงกับคุณสมบัติในแต่ละตำแหน่ง วางหน้าที่ความรับผิดชอบชัดเจน กำหนดอัตราค่าตอบแทนและสวัสดิการให้ยุติธรรมและเหมาะสม รวมถึงการอบรมให้พนักงานมีความสามารถที่ดียิ่งขึ้นเพื่อให้บริการลูกค้าได้อย่างประทับใจ สำหรับกลยุทธ์ด้านการเงิน ธุรกิจเน้นให้บริการเป็นหลัก ต้นทุนส่วนใหญ่จึงเป็นการลงทุนเพียงครั้งเดียว และเลี่ยงความเสี่ยงต่างๆ ที่ทำให้กำไรลดลง เช่น สินค้าเบเกอรี่หรือของหวานใช้วิธีรับฝากขายเท่านั้น จึงไม่ต้องการแบกรับความเสี่ยงอาหารเน่าเสีย เป็นต้น ดังนั้น ธุรกิจจึงทำให้มีอัตรากำไรสุทธิที่สูงในทุกปี ธุรกิจ คนเหงา...เหงา ใช้เงินลงทุนในการเริ่มต้นทั้งหมด 2,217,700 บาท โดยแหล่งเงินทุนมาจากเงินลงทุนในส่วนของเจ้าของและเงินกู้สถาบันการเงิน คิดเป็นสัดส่วน 32 : 68 มีต้นทุนเฉลี่ยถ่วงน้ำหนักของเงินลงทุนอยู่ที่ 9.92% มูลค่าปัจจุบันสุทธิอยู่ที่ 37,121,389 บาท อัตราผลตอบแทนภายใน (IRR) อยู่ที่ 632% ระยะคืนทุนภายใน 2.07 เดือนเท่านั้น